В 500 села в България живеят под 100 жители, а отделно има 150, които през последните 5 години са останали без нито един жител. Това съобщи в Хасково лидерът на политическа партия Обединени земеделци Петя Ставрева. Тя допълни, че българските села имат потенциал да се превърнат в атрактивни туристически дестинации, но за целта било необходимо държавата да инвестира ресурс, както и да насочи пари от европейските фондове.

Обединени земеделци ще инициират създаването на обществен съвет, който да излъчи граждански квоти в изборните листи на организацията. Оттам ще настояват още за създаването на публичен регистър на неправителствените организации в България.

Ставрева коментира и протестите: тя смята, че те са заради липсата на реформи в страната.